شەفەق نیوز/ بەرهەم ساڵح سەرۆک کۆمار عراق، دووپاتکرد لەبان گرنگی هاوكاری ئەرا رەسین وە چارەسەریەل ریشەیی لە باوەتە گیرهاتگەیل ناوبوەین هەرێم کوردستان و حکومەت فیدڕاڵی، لە بان بنەمای دەستوور و یاسا.ساڵح ئمڕوو چوارشەممە، لە کۆشک سه‌رۆكۆماری، لە وه‌خت پێشوازیکردن شاند حکومەت هەرێم کوردستان، وە سەرپەرستی قوباد تاڵەبانی جیگر سەرۆک حکومەت هەرێم، دیاریکرد؛ ک چارەسەریەگان لە ری رەسینەوەی راسی تیەێد و ئارازو هاوبەشانە ئەرا ئەنجامداین بەرژەوەنی نیشتمانی، وەجەختکردە بان گرنگی یەکلاوەکردن باوەتە داراییەگان وە ئاشکرایی، وەوجوورەگ مقەیەتی ماف گشت عراقیەگان بکەێد، ودابین مووچەو شایستەیل فەرمانبەریەیل بکەێد.لە چەووەپیکەفتنەگە، باس گەشەی رەوشە سیاسی و ئابووریەگە کریا، و هەماهەنگکردن هه‌وڵه‌یل ئەرا نواگردن چەتەیل داعش ، بیجگە باسکردن کاریگەری بڵاوبوین پەتای کۆڕۆنا، و هاوکاری ناوبەین حکومەت فیدڕاڵی و هەرێمەگە لەی تەوەرە.
